Šeškinė
Apie kaimą Biržų rajone žr. Šeškinė (Biržai). Šeškinė – Vilniaus miesto dalis, esanti į šiaurę nuo miesto centro, prie Ukmergės gatvės. Šeškinės seniūnija. Yra poliklinika, paštas, Saltoniškių kapinės, rytuose – Šeškinės ozas ir Vilniaus Akropolis. Ryčiau jų – Siemens Arena ir „Vichy“ vandens parkas, Prekybos ir pramogų centras „Ozas“. Šeškinės vakaruose, paribyje su Viršuliškių mikrorajonu, stūkso sporto kompleksai „Teniso pasaulis“ ir universali sporto arena „Sportima“. Netoliese jų – ledo rūmai – „Utenos“ pramogų arena.